Miren Ibarguren

Miren Ibarguren Agudo (Donostia, Gipuzkoa, ) aktorea da. Jose Maria Ibarguren eta Juana Agudoren alaba da eta bi neba ditu. Txikitatik erakutsi zuen antzezpenarekiko afizioa, interes hori nerabezaroan esnatu zen eta 14 urterekin aktore prestakuntza hastera eraman zuen.

Txikitan, herriko antzezlanetan parte hartu zuen, eta horrek mundu eszenikoarekiko zuen bokazioa sendotu zuen. Ama-hizkuntza gaztelania du, baina euskara ere menderatzen du, eta horri esker naturaltasunez parte hartu ahal izan zuen euskal telebistaren esparruan. Bi hizkuntzetako testuak interpretatuz sendotu zituen bere lehen ikasketak, eta horrek hainbat aukera eman zizkion, baita kultura-baliabide sendoa ere.

 Ibilbide profesionala 
Nagusiki komediako aktorea da. Beste euskal aktore askok bezala, bere ibilbide profesionala  Euskal Telebistako Goenkale telesailean hasi zuen Maria Luisa Galardi pertsonai nagusiaren Idoia zerbitzariaren rolean.

Gerora, telebistan egin duen ibilbide luzean,  Antena 3 telebista kateko A tortas con la vida eta Aquí no hay quien viva telesail arrakastatsuan ere agertu zen. Movistar+ plataformako Arde Madrid edota Supernormal bezalako telesailetan parte hartu du. Dena den Telecinco kateko Escenas de Matrimonio eta Aída telesailetan egindako lanagatik da ezaguna batez ere. Telesailean pertsonaia nagusi gisa sartu zen Carmen Machi joan baino kapitulu batzuk lehenago Soraya alaba galduaren papera eginez.

2014ko uztailean, Telecinco kateko Anclados telesailean parte hartu zuen Margarita "Marga" Santaella sortu zuen, telesaila garatzen den kruzeroaren zuzendaria.

2015eko urrian, La que se avecina de Telecinco telesailaren bederatzigarren denboraldiko aktore nagusi izango zela iragarri zen. Telesailean, Yolanda Morcilloren papera egiten du, josteko tailer propioa duen jostun batena.

 Zinema 
2007an hasi zen zineman lanean, Emilio Martínez Lazaroren Las trece rosas filmean, Espainiako Gerra Zibila bukatu eta gutxira hil zituzten 13 emakumeen benetako historian oinarrituta.

2011n ¿Estás ahi? komedian parte hartu zuen. Filma Javier Daulteren antzezlanean oinarrituta dago, Roberto Santiagok zuzendu zuen eta Gorka Otxoa du protagonista.

2017an Netflix plataformako Fe de etarras komediaren protagonista izan zen, Julian Lopez, Javier Cámara eta Gorka Otxoa aktoreekin batera.

2019an Carlos Theronen Lo dejo cuando quiero filmeko protagonista izan zen, David Verdaguer, Ernesto Sevilla, Carlos Santos eta Cristina Castaño aktoreekin batera.

2018an, zuzendari berarekin lan egin zuen Operación Camarón filmean, zuzendari berarekin, baina filma 2021eko ekainean estreinatu zuten, COVID-19 pandemiaren ondorioz.

2021eko abenduan, Dani de la Orden zuzendariaren Mamá o papá komedia protagonizatu zuen Paco León aktorearekin batera.

 Antzerkia 
2001ean  Lotsa gabe antzeslanean parte hartu zuen: Hainbat neska-mutilek sexuari buruz dihardute buruan duten mila galderak botatzen dizkiote publikoari, beraiekin batera erantzuten saiatzeko 

2002an umeeik zuzendutako Kokoroko ikuskizunean parte hartu zuen: Bi oiloen abenturak kontatzen dira. Arraultza-oskoletik atera berri dira eta mundua ezagutzeko bidean daude. 

2003an Jose Ignazio Ansorenak idatzitako ipuin batean oinarritutako Gloria antzeslanean parte hartu zuen: Hiriko parke batean, Gloria Fuertes poetaren estatuaren inguruko lore, animalia eta haurrak kantari hasten dira, horien artean, Peru, Down sindromedun mutiko aurreratua. 

2008an  Mi primera vez izeneko antzezlanean parte hartu zuen. Blogak guztiontzat ohikoak izan baino hamarkada bat lehenago, webgune bat sortu zen "lehen aldia" anonimoki kontatzeko. Web orri honetan oinarrituz, “My first time” antzezlana estreinatu zen  Broadwayen 2007an.

2013an Dunia Ayaso eta Félix Sabroso bikoteak idatzi eta zuzendutako Lifting antzeslanean parte hartu zuen. Itxurakerien eta kirurgia estetikoaren diktadura auzitara eramaten du Lifting antzezlanak. Kirurgia plastikoaren menpe dauden lau emakume aurkezten zaizkigu umore burutsu, absurdo eta surrealistako eszenetan.

2015ean Alexander Herold-ek zuzendutako Dos peor que una antzeslanean parte hartu zuen. Aldiriko mutil gizajo bat gangster baten eta super kriminal baten morroi bilakatzen da aldi berean. Baina tramaren korapiloak amaigabeak dira eta obrak Commedia dell'Arte, vodevil, satira, musika, abestiak eta inprobisazioaren adibideen artean garatzen da.

2017an David Serrano eta Maite Pérez-en zuzendaritzapean Dos más dos antzeslanean lan egin zuen. Istorio dibertigarri honen protagonistak berrogei urte inguruko bi bikote dira. Festa batean hasten da trama, bikote batek euren lagunei bikote-trukea praktikatzen dutela eta jolas hori beraiekin ere egin nahiko luketela kontatzen dienean.

 Egindako lanak 

 Filmak 
UrteaIzenburuaRolaZuzendariaOharrakErref.2007Las 13 rosasJoaquinaEmilio Martínez-Lázaro2009BurbujaMargaPedro CasablancLaburmetraia2010Una hora más en CanariasElenaDavid Serrano de la PeñaSalva el MundoAmiga de ella 2Borja EchevarríaLaburmetraia2011¿Estás ahí?AnaRoberto Santiago2015El secreto de AmilaMaiGorka VázquezAhotsa2016KalebegiakIzaskunBorja Cobeaga2017Fe de etarrasAinaraBorja CobeagaNetflix katerako filma2018Robarte una nocheAnaFernando VeraLaburmetraia2019Lo dejo cuando quieraAnabelCarlos Therón2021Operación CamarónPepaCarlos TherónMamá o papáFloraDani de la Orden2022El juego de las llavesRaquelVicente VillanuevaEl testPaulaDani de la Orden2023FenómenasAtezainaCarlos TherónLa novia de AméricaAnaAlfonso AlbaceteMatusalénAmaiaDavid Galán Galindo2025Aída y vueltaSoraya García Paco León

 Telesailak 
UrteaIzenburuaKateaRolaAtal kopuruaErref.2003Trikitraka TrikitronETB1???2004-2005GoenkaleIdoia168 atal2004-2006Aquí no hay quien vivaAntena 3Neska frikia senargaiarekin / Abokatua3 atal2005-2006A tortas con la vidaPaula23 atal2007-2008Escenas de matrimonioTelecincoSonia Valcárcel270 atal2008-2014AídaSoraya García García150 atal2015AncladosMargarita Santaella - "Marga"8 atal2016-2025La que se avecinaYolanda Morcillo Carrascosa -  "Yoli" ???2018Arde MadridMovistar+Lucero3 atal2021-2023SupernormalPatricia Picón12 atal2022-2024Todos mientenMaite11 atal2025Los sin nombreClaudia Durán6 atalEl refugio atómicoNetflixMinerva8 atal

 Antzeslanak 
UrteaIzenburuaZuzendariaAntzerki konpaniaErreferentzia2001Lotsa gabeGarbi LosadaVaiven produkzioak2002KokorokoGarbi LosadaAdos teatroa 2003GloriaSantiago SueirasVaiven produkzioak2008Mi primera vezGabriel OlivaresMGP Productions Art & Entertainment2013LiftingDunia Ayaso eta Félix SabrosoZebra Producciones2015Dos peor que uno Alexander HeroldZebra Producciones2017Dos más dosDavid Serrano y Maite PérezZoa Producciones Teatrales2019Me gusta cómo eresGabriel OlivaresVerteatro S.L

 Erreferentziak 

Kategoria:Donostiako aktoreak
Kategoria:Euskal Herriko emakume aktoreak
Kategoria:Emakume artistak
Kategoria:Antzerki aktore
Kategoria:Zinema aktoreak
Kategoria:Telebista aktoreak